
LIETUVOS KARIUOMENĖS KIBERNETINĖS GYNYBOS VALDYBOS
INFORMACINIŲ TECHNOLOGIJŲ TARNYBA





MAŽOS VERTĖS VIEŠOJO PIRKIMO „PROGRAMINĖS ĮRANGOS LICENCIJŲ PALAIKYMO PASLAUGOS“ SKELBIAMOS APKLAUSOS SPECIALIOSIOS SĄLYGOS 
VERSIJA NR.1 


1. [bookmark: part_c8889be5d523482e81bb176e6fe56cd2][bookmark: part_da460e3efffa45688cb920cd281c7959][bookmark: part_2d694ec0bf4747a2ace8bc3a118ff44f][bookmark: part_b3f278cdbcbe467a8b3f1d6ea4ea85f8][bookmark: part_472a163f4f844a9297cdf9e29b7fb942][bookmark: _Toc137194947]Bendra informacija 

1.1. Perkančioji organizacija – Lietuvos kariuomenės Kibernetinės gynybos valdybos Informacinių technologijų tarnyba, juridinio asmens kodas 307054683, adresas Šilo g. 5a, 10322 Vilnius. Perkančioji organizacija nėra PVM mokėtojas.
1.2. Pirkimas neatliekamas naudojantis centralizuotų pirkimų katalogu, nes reikiamų paslaugų nėra centralizuotų pirkimų kataloge.  
1.3. Pirkimas į pirkimo dalis skaidomas. Pirkimui sudaroma pirkimo Komisija.
1.4. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4 punkto 4.4.4.3. papunkčiu. Aplinkos apaugos kriterijai nustatyti specialiųjų pirkimo sąlygų 1  priede „Techninė specifikacija“ (toliau – 1 priedas).
  1.5. Bendrosios pirkimo sąlygos yra neatskiriama šių pirkimo sąlygų dalis.

2. [bookmark: _Toc137194948]Pirkimo objektas

2.1.  Perkančioji organizacija numato įsigyti šias paslaugas (BVPŽ kodas 72261000-2): 
1) programinės įrangos licencijų palaikymas Nr. 7 - 1 vnt.;
2) programinės įrangos licencijų palaikymas Nr. 10 - 1 vnt.;
3) programinės įrangos licencijų palaikymas Nr. 11 - 1 vnt..
Reikalavimai pirkimo objektui nustatyti 1 priede.
2.2. Pirkimo objektas skaidomas į 3 dalis, kurių apimtys ir dalykas, reikalavimai ir techninė specifikacija apibrėžti specialiųjų pirkimo sąlygų 1 ir 4 prieduose . 
2.3. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.4. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.5. Perkančioji organizacija laikys, kad paslaugos kelia grėsmę nacionaliniam saugumui, jei paslaugų teikimas būtų vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų (VPĮ 37 straipsnio 9 dalies reikalavimas).
2.6. Perkančioji organizacija, tikrindama pasiūlymo atitiktį Pirkimo sąlygų 2.5 punkto  reikalavimams, reikalauja:
     2.6.1. iš teikėjo kartu su pasiūlymu pateikti užpildytą pirkimo sąlygų 6 priedą „Nacionalinio saugumo reikalavimų atitikties deklaracija“ (toliau – 6 priedas), kuriame deklaruojamas pirkimo sąlygų 2.5 punkte nurodytų aplinkybių nebuvimas;
     2.6.2. iš ekonomiškai naudingiausią pasiūlymą pateikusio teikėjo pateikti VPĮ 51 straipsnio 12 dalyje nurodytus pagrindžiančius dokumentus (VPĮ 47 straipsnio 9 dalies reikalavimų pagrindimui).
2.7. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių atitiktį VPĮ 37 straipsnio 9 dalies ir VPĮ 47 straipsnio 9 dalies reikalavimams, jeigu tai būtina siekiant užtikrinti tinkamą pirkimo procedūros atlikimą.


3. [bookmark: _Toc137194949]Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai 

3.1. Reikalavimai dėl tiekėjo ir subtiekėjų (jeigu taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 3 priede „Tiekėjų pašalinimo pagrindai“ (toliau – 3 priedas). 
3.2. Tiekėjams nenustatomi kvalifikacijos reikalavimai, reikalavimai dėl kokybės vadybos sistemos ir aplinkos apsaugos vadybos sistemos standartų laikymosi. Tiekėjas, teikdamas pasiūlymą, įsipareigoja, kad sutartį vykdys tik teisę verstis atitinkama veikla turintys asmenys.
3.3. Tiekėjas teikdamas pasiūlymą turi pateikti laisvos formos deklaraciją dėl atitikties reikalavimams. Pažymų, patvirtinančių tiekėjo pašalinimo pagrindų nebuvimą, nereikalaujama, išskyrus atvejus, kai kyla pagrįstų abejonių dėl tiekėjo patikimumo.
3.4. Perkančioji organizacija, patikrinusi teikėjo, kurio pasiūlymas pagal pirkimo dokumentuose nustatytus kriterijus turėtų būti pripažintas laimėjusiu, pateiktus dokumentus, priima sprendimą, ar jo pasiūlymas nekelia grėsmės nacionaliniam saugumui. Jeigu, perkančioji organizacija negalės savarankiškai priimti vienareikšmės išvados dėl teikėjo pateikto pasiūlymo atitikties nacionalinio saugumo interesams, ji prašys teikėjo pateikti dokumentus ir informaciją, nurodytą pirkimo sąlygų 7 priede „Informacija apie teikėją (subteikėją, subrangovą kitą sutartinai viekiantį ūkio subjektą, kurio pajėgumais remiasi, gamintoją ar juos kontroliuojantį asmenį)“ (toliau – 7 priedas).
4. [bookmark: _Toc137194951]Specialieji reikalavimai pasiūlymų rengimui ir pateikimui

    4.1. CVP IS pasiūlymo lango eilutėje „Prisegti dokumentus“ pateikiamas tiekėjo pasirašytas pasiūlymas, parengtas pagal 2 priede „Pasiūlymo forma“ (toliau -2 priedas) pateiktą pasiūlymo formą ir pasiūlymo formoje nurodyti ir kiti, tiekėjo nuomone, būtini dokumentai (jų kopijos).
    4.2. Pasiūlymas gali būti pasirašytas fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
     4.2.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
   4.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
    4.3. Pasiūlymas turi būti parengtas lietuvių kalba . Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. 
    4.4. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.
    4.5. Bendra pasiūlymo kaina (sąnaudos) su PVM  turi būti nurodoma dviejų skaitmenų po kablelio tikslumu. Šią kainą sudarančios kainos sudedamosios dalys ar įkainiai gali būti išreikšti neribojant skaitmenų po kablelio kiekio. 
    4.6. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM. 
[bookmark: _Toc137194952]
5. Pasiūlymo galiojimo užtikrinimas

5.1.  Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

[bookmark: _Toc15392775][bookmark: _Toc137194953][bookmark: _Ref39425999][bookmark: _Ref39426005][bookmark: _Toc126333937][bookmark: _Toc137194954]6. Pasiūlymų vertinimas    


6.1.  Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 2 priede.
6.2. Laimėjusiu pasiūlymu kiekvienoje pirkimo objekto dalyje galės būti pripažinti tik po 1 (vieną) ekonomiškai naudingiausią pasiūlymą, esantį atitinkamos pirkimo objekto dalies pasiūlymų eilės pirmojoje vietoje. Tas pats tiekėjas gali būti nustatomas laimėtoju dėl visų pirkimo objekto dalių. 
6.3. Perkančioji organizacija atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai: 
1) jungtinės veiklos sutarties kopiją (jeigu pasiūlymą teikia tiekėjų grupė);
2) įgaliojimą pateikti pasiūlymą (jeigu pasiūlymą pateikia ne tiekėjo vadovas);
3) užpildytas specialiųjų pirkimo sąlygų 1 priedas;
4) laisvos formos deklaraciją dėl 3 priede nurodytų pašalinimo pagrindų nebuvimo (išskyrus dėl nacionalinio saugumo reikalavimų).

7. Sutarties sudarymas
            
            7.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos pateikiamos specialiųjų pirkimo sąlygų 4 priede „Paslaugų viešojo pirkimo-pardavimo sutarties projektas“ (toliau – 4 priedas). 

[bookmark: _Toc137194955]8. Kitos sąlygos 

8.1. Pirkimo sutarties sudarymo atidėjimo terminas netaikomas; 
8.2. Perkančioji organizacija, gavusi tiekėjo pretenziją, nedelsdama sustabdo pirkimo procedūras, kol bus išnagrinėta ši pretenzija ir priimtas sprendimas. Perkančioji organizacija negali sudaryti pirkimo sutarties anksčiau negu po 5 darbo dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui ir suinteresuotiems dalyviams dienos. 
8.3. Perkančioji organizacija turi teisę savo iniciatyva nutraukti pradėtas pirkimo procedūras. Tai gali būti atliekama bet kuriuo metu iki pirkimo sutarties sudarymo, jeigu atsirado aplinkybių, kurių nebuvo galima numatyti. Pirkimo procedūras nutraukti privaloma, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti. 


9. Pirkimo sąlygų priedai

10. Prie pirkimo sąlygų pridedami šie priedai:
10.1. 1 priedas „Techninė specifikacija“;
10.2. 2 priedas „Pasiūlymo forma“;
10.3. 3  priedas „Tiekėjų pašalinimo pagrindai“;
10.4. 4 priedas „Paslaugų viešojo pirkimo-pardavimo sutarties projektas“ ;
10.5. 5 priedas „Terminai“;
10.6. 6 priedas „Nacionalinio saugumo reikalavimų atitikties deklaracija“;
10.7. 7 priedas „Informacija apie tiekėją“.

